**Rámcová zmluva o poskytovaní reklamného priestoru**

uzavretá v zmysle § 269 ods. 2 Obchodného zákonníka

v platnom znení (ďalej len „Zmluva“)

medzi zmluvnými stranami:

**Poskytovate**ľ**: STAR Production, s.r.o.**

so sídlom: Dr. Vladimíra Clementisa 10, 821 02 Bratislava

zapísaná v OR vedenom Okresným súdom Bratislava I., oddiel Sro, vložka 32203/B

IČO: 35 890 851

DIČ: 2021889166

IČ DPH: SK2021889166

bank. spojenie: Dexia banka, a.s.

č. účtu: 780 372 3001/5600

zastúpený: Ing. Mária Reháková, konateľka

(ďalej len „**Poskytovate**ľ“)

**a**

**Objednávate**ľ **: Bratislavský samosprávny kraj**

so sídlom: Sabinovská 16, 820 05 Bratislava

zriadený zákonom NR SR č. 302/2001 Z. z.

IČO: 36063606

DIČ: 2021608369

bankové spojenie: OTP Slovensko, a.s

č. účtu: 8225984/5200

zastúpený: Ing. Pavlom Frešom, predsedom

(ďalej len „**Objednávate**ľ“)

**uzatvárajú dnešného d**ň**a, mesiaca, roka**

**túto zmluvu:**

**Čl. I**

**ÚVODNÉ USTANOVENIA**

1. Poskytovateľ vyhlasuje, že je jediný oprávnený poskytovať a uverejňovať reklamu

v printových médiách Slovenka, Star, Praktická Slovenka, Metropola, La Femme a Top Cars podľa ponuky platnej v čase trvania tejto zmluvy.

2. Objednávateľ vyhlasuje, že má záujem, aby bola jeho alebo ním zadaná reklama

uverejnená v printových médiách uvedených v ods. 1 tohto článku.

3. Táto zmluva vychádza z právnych predpisov platných na území Slovenskej

republiky a zo Všeobecných obchodných podmienok pri poskytovaní reklamy vydaných Poskytovateľom a platných v čase podpísania tejto zmluvy (pre účely tejto zmluvy ďalej ako Všeobecné obchodné podmienky resp. VOP), ktoré sú neoddeliteľnou súčasťou tejto zmluvy. V prípade rozporu medzi Všeobecnými obchodnými podmienkami a ustanoveniami tejto zmluvy, prednosť majú ustanovenia tejto zmluvy.

4. Neoddeliteľnou súčasťou tejto zmluvy sú:

Príloha číslo 1 – Cenníky platné na rok 2012,

Príloha číslo 2 – Všeobecné obchodné podmienky,

Príloha číslo 3 – Výpis z Obchodného registra Poskytovateľa, nie starší ako 3 mesiace.

5. Poskytovateľ je oprávnený jednostranne meniť a aktualizovať Všeobecné obchodné podmienky, o čom je povinný Objednávateľa v dostatočnom časovom predstihu vopred písomne informovať.

**Čl. II**

**PREDMET ZMLUVY**

1. Poskytovateľ sa zaväzuje, že poskytne Objednávateľovi reklamný priestor

v printových médiách Poskytovateľa a uverejní inzerciu v rozsahu 1/1 strany

v mesačníku Metropola za podmienok stanovených v tejto zmluve a vo Všeobecných obchodných podmienkach (ďalej len „VOP“) Poskytovateľa v termíne od 1. 1. 2012 do 31. 12. 2012 (ďalej len **"**sledované obdobie**"**).

2. Objednávateľ sa zaväzuje dodať Poskytovateľovi podklady pre účely uverejnenia

inzercie Poskytovateľom v súlade s Technickými podmienky Poskytovateľa, spolu so

sprievodnou dokumentáciou potrebnou pre vedenie výkazov pre ochranné autorské

zväzy a uhradiť Poskytovateľovi za poskytnutý reklamný priestor cenu uvedenú v čl. III tejto zmluvy.

3. Reklamnou inzerciou sa pre účely tejto zmluvy rozumie reklama alebo sponzoring,

ako sú špecifikované vo VOP, ktoré tvoria Prílohu č. 2 tejto zmluvy

4. NetNet sa pre účely tejto zmluvy rozumie suma z ceny za Reklamný priestor po

uplatnení všetkých prirážok a zliav – dohodnutá cena 1200 EUR vrátane

DPH/mesačne

**Čl. III**

**CENA**

1. Zmluvné strany sa dohodli, že celková cena za poskytnutie reklamného priestoru

podľa čl. II tejto zmluvy na uverejnenie reklamného inzerátu v rozsahu 1/1 strany v

období od 1. 1. 2012 do 31. 12. 2012 je vo **výške 14 400 EUR vrátane DPH**

**a poskytovate**ľ **poskytne objednávate**ľ**ovi dohodnutý bonus v rozsahu 1 x 1/1**

**strany v týždenníku Slovenka a 1 x 1/1 strany v týždenníku Star.**

2. Zmluvné strany sa dohodli, že Poskytovateľ poskytne Objednávateľovi strategickú

zľavu z cenníkovej ceny**.**

3. V prípade, že Objednávateľ vyčerpá dohodnutú sumu skôr, ako uplynie platnosť

zmluvy a bude mať ďalej záujem využiť reklamný priestor Poskytovateľa, môže tak

urobiť na základe objednávky inzercie za rovnakých obchodných podmienok.

4. Objednávateľ prehlasuje, že je oboznámený so spôsobom stanovenia ceny reklamy v printových médiách poskytovateľa určeným Cenníkom a berie na vedomie, že poskytovateľ je oprávnený tento Cenník meniť, o čom je povinný Poskytovateľ

Objednávateľa v dostatočnom časovom predstihu vopred písomne informovať. Cena

uvedená v podpísanej Objednávke je záväzná.

5. Objednávateľ sa zaväzuje uhradiť cenu za poskytnutie reklamného priestoru

nasledovne:

* mesiac január – suma 1200 vrátane DPH
* mesiac február – suma 1200 vrátane DPH
* mesiac marec - suma 1200 vrátane DPH

mesiac apríl - suma 1200 EUR vrátane DPH

mesiac máj – suma 1200 EUR vrátane DPH

mesiac jún - suma 1200 EUR vrátane DPH

mesiac júl - suma 2400 EUR vrátane DPH (dvojčíslo)

mesiac september - suma 1200 EUR vrátane DPH

mesiac október - suma 1200EUR vrátane DPH

mesiac november - suma 1200 EUR vrátane DPH

mesiac december - suma 1200 EUR vrátane DPH

do 30 dní od vystavenia daňového dokladu - faktúry v jednotlivých mesiacoch, pokiaľ

nebude písomne stanovené inak.

6. Poskytovateľ je oprávnený v prípade vykonania dohodnutých činností pre

objednávateľa vystaviť objednávateľovi daňový doklad - faktúru najneskôr do 3 dní

po uverejnení inzercie v každom periodiku osobitne. Zmluvné strany sa dohodli, že

faktúra Poskytovateľa v zmysle predchádzajúcej vety je splatná do 30 dní odo dňa

jej vystavenia.

7. Faktúra musí obsahovať všetky náležitosti daňového dokladu podľa § 10 zákona

č. 431/2002 Z. z. o účtovníctve v znení neskorších predpisov a § 71 zákona

č. 222/2004 Z. z. o dani z pridanej hodnoty v znení neskorších predpisov.

V prípade, ak vo faktúre budú uvedené nesprávne údaje, alebo nebude obsahovať

všetky uvedené náležitosti a podmienky, je to dôvod na odmietnutie faktúry a jej

vrátenie na prepracovanie. Nová lehota splatnosti začne plynúť až po doručení

novej faktúry objednávateľovi.

8. Ak sa objednávateľ ocitne v omeškaní s akoukoľvek platbou v prospech

poskytovateľa v zmysle tejto Zmluvy, poskytovateľ si môže uplatniť voči

objednávateľovi úrok z omeškania vo výške 0,05% za každý deň omeškania.

9. V prípade, že inzercia v zmysle objednávky objednávateľa nebude v danom

periodiku uverejnená, prípadne bude uverejnená s grafickými chybami, za ktoré

objednávateľ nezodpovedá (napr. grafické chyby vzniknuté pri tlači periodika,

a pod.), poskytovateľ je na základe písomne doručenej reklamácie objednávateľa

v lehote do 14 dní od uverejnenia inzercie povinný uverejniť náhradnú inzerciu

v hodnote objednávky takejto inzercie (t.j. inzercie neuverejnenej, alebo

uverejnenej s grafickými chybami), a to v náhradnom termíne určenom

objednávateľom. Tým nie je dotknutý nárok objednávateľa na náhradu škody

spojenej s neuverejnením, príp. nesprávnym uverejnením inzercie.

10. V prípade porušenia povinnosti poskytovateľa podľa článku IV. ods. 10 tejto zmluvy (t.j. poskytovateľ nezabezpečí uverejnenie inzercie v zmysle potvrdenej objednávky objednávateľa), poskytovateľ je povinný uverejniť náhradnú inzerciu v hodnote objednanej inzercie a to podľa požiadaviek objednávateľa a v prípade, ak tak poskytovateľ ani po výzve objednávateľa neučiní, zaväzuje sa zaplatiť na účet

objednávateľa vedený v OTP Banke Slovensko, a.s., č. účtu: 8225976/5200

zmluvnú pokutu vo výške rovnajúcej sa sume objednávky, ktorú poskytovateľ

nezrealizoval riadne a včas. Tým nie je dotknutý nárok objednávateľa na náhradu

škody.

11. Zmluvné strany sú povinné vzájomne si poskytovať potrebnú súčinnosť a podklady k zabezpečeniu účelu tejto zmluvy a zaväzujú sa konať tak, aby nebol účel tejto zmluvy zmarený, či už konaním ktorejkoľvek zmluvnej strany, alebo akoukoľvek treťou osobou.

12. Poskytovateľ je povinný spolu s vystavenou faktúrou dodať objednávateľovi 2 ks

výtlačkov periodika, v ktorom bola inzercia v zmysle potvrdenej objednávky

objednávateľa uverejnená.

**Článok IV**

**OBJEDNANIE REKLAMY**

1. Rozsah reklamného priestoru, ktorý poskytovateľ poskytne objednávateľovi bude

vždy na základe objednávky.

2. Objednávka reklamy, ktorá musí byť vyhotovená písomne alebo vo forme e-mailu,

musí obsahovať náležitosti uvedené vo VOP a musí byť doručená Poskytovateľovi .

3. Objednávku doručí Objednávateľ kontaktnej osobe poskytovateľa prostredníctvom

emailu, faxu, kuriérskou službou alebo prostredníctvom doporučeného listu v časovom predstihu pred plánovaným začiatkom uverejnenia reklamy podľa VOP, inak sa na ňu neprihliada, ibaže by s tým poskytovateľ súhlasil.

4. Poskytovateľ vyznačí prijatie objednávky v písomnom vyhotovení a potvrdí

objednávku tým spôsobom, že pripojí podpis kontaktnej osoby s uvedením dátumu a

doručí kópiu takejto objednávky späť objednávateľovi. V prípade objednávky doručenej prostredníctvom emailu na adresu kontaktnej osoby poskytovateľa, poskytovateľ bezodkladne vykoná potvrdenie prostredníctvom emailu. Momentom potvrdenia objednávky kontaktnou osobou poskytovateľa nadobúda objednávka právnu záväznosť. V prípade objednávky doručenej prostredníctvom faxu, poskytovateľ bezodkladne vykoná potvrdenie prostredníctvom zaslania podpísanej objednávky späť na faxové číslo objednávateľa. Zmluvné strany sú oprávnené vykonať zmenu kontaktných osôb a kontaktných údajov uvedených v tejto zmluve prostredníctvom oznámenia, preukázateľne doručeného druhej zmluvnej strane.

5. Za potvrdenie písomnej objednávky na účely spustenia reklamnej kampane sa

rozumejú podpisy kontaktných osôb poverených jednotlivými zmluvnými stranami. Za

potvrdenie objednávky doručenej emailom alebo faxom na účely spustenia reklamnej

kampane sa rozumie potvrdenie kontaktnými osobami poskytovateľa a objednávateľa

prostredníctvom emailu alebo faxu.

6. Kontaktné osoby poskytovateľa: Katarína Hanzelová, (resp. ním poverený

zástupca), mobil 0918616209, mail.hanzelova@starproduction.sk, fax: 02/48282203.

7. Kontaktné osoby objednávateľa: Mgr. Radko Duda, mobil 0903587649, radko.duda@region-bsk.sk.

8. V prípade, že objednávka nie je úplná, alebo nevyhovuje čo do rozsahu, veľkosti

alebo formy reklamy možnostiam poskytovateľa, vráti poskytovateľ objednávku

objednávateľovi s odôvodnením a požiada ho o doplnenie chýbajúcich potrebných

údajov alebo o zmenu rozsahu, veľkosti alebo formy reklamy.

9. Objednávateľ je oprávnený písomne zrušiť objednávku odoslanú poskytovateľovi,

ako aj objednávku potvrdenú poskytovateľom v lehote do 14 dní pred uverejnením bez sankčného nároku. V prípade zrušenia objednávky po tejto lehote je storno poplatok definovaný výškou 25% z fakturovanej ceny inzercie. V prípade zrušenia objednávky

v lehote 7 a menej dní pred uverejnením je storno poplatok vo výške 60%

z fakturovanej ceny inzercie. V prípade zrušenia objednávky v lehote 3 a menej dní

pred uverejnením je storno poplatok 100% z fakturovanej ceny inzercie.

10. Poskytovateľ je povinný zabezpečiť uverejnenie inzercie v zmysle potvrdenej

objednávky objednávateľa.

11. V prípade, že grafická predloha inzercie na nosiči resp. inom médiu nie je v súlade s objednávkou objednávateľa (na nosiči je chybná grafická predloha inzercie objednávateľa a pod.), poskytovateľ je povinný o tejto skutočnosti písomne informovať objednávateľa a vyžiadať si od neho ďalšie inštrukcie.

**Čl. V**

**OSTATNÉ UJEDNANIA**

1. Objednávateľ prehlasuje, že je oboznámený so VOP, ktoré tvoria prílohu č. 2 tejto

zmluvy, že s VOP súhlasí, a že sú preňho záväzné.

**Čl. VI**

**Doba trvania zmluvy**

1. Táto zmluva sa uzatvára na dobu určitú, a to na dobu od **1.1. 2012 do 31.12. 2012.**

Zmluvné strany sú oprávnené od tejto zmluvy odstúpiť za podmienok stanovených vo

VOP.

2. Ktorákoľvek zo Zmluvných strán môže túto Zmluvu ukončiť aj jednostranne písomnou

výpoveďou, po predchádzajúcom písomnom odôvodnenom upozornení zaslanom

a doručenom druhej zmluvnej strane na adresu uvedenú v tejto Zmluve. Zmluva

zanikne posledným dňom toho kalendárneho mesiaca, v ktorom bola výpoveď

doručená druhej zmluvnej strane. V takom prípade sú zmluvné strany povinné

vysporiadať si svoje záväzky a vzájomné nároky, ktoré im vyplývali z tejto Zmluvy, ku

dňu jej zániku.

**Čl. VII**

**Závere**č**né ustanovenia**

1. Všetky zmeny či doplnky k tejto zmluve je možné uskutočniť iba prostredníctvom

písomných dodatkov.

2. Každá zmluvná strana zodpovedá druhej zmluvnej strane za škodu, vrátane ušlého zisku, ktorá vznikne porušením jej povinností alebo záväzkov podľa tejto zmluvy.

3. Ustanovenia tejto Zmluvy majú prednosť pred ustanoveniami VOP to znamená, že ak ustanovenia tejto Zmluvy upravujú určité skutočnosti a právne vzťahy inak než

ustanovenia VOP, platia ustanovenia tejto Zmluvy.

4. Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po zverejnení zmluvy v zmysle § 47 a Občianskeho zákonníka.

5. Pokiaľ nie je v tejto zmluve dohodnuté inak, riadia sa právne pomery z tejto Zmluvy vyplývajúce a touto Zmluvou neupravené príslušnými ustanoveniami Obchodného zákonníka a ostatnými právnymi predpismi platnými na území SR.

6. Pre doručovanie písomností platí, že pri osobnom doručovaní sa zásielka považuje za doručenú okamihom je odovzdania účastníkovi, ktorý je jej adresátom (ďalej len „*adresát*“), prípadne okamihom bezdôvodného odopretia jej prevzatia adresátom a pri doručovaní poštou sa zásielka považuje za doručenú uplynutím tretieho pracovného dňa nasledujúceho po jej odovzdaní na poštovú prepravu.

7. Poskytovateľ berie na vedomie uzatvorenie tejto zmluvy s Bratislavským

samosprávnym krajom ako orgánom verejnej správy, ktorý v zmysle základných

princípov zákona č. 211/2000 Z. z. o slobodnom prístupe k informáciám a o zmene

a doplnení niektorých zákonov (zákon o slobode informácii) v znení neskorších

predpisov „čo nie je tajné, je verejné“ a „prevažujúci verejný záujem nad obchodnými

a ekonomickými záujmami osôb“ na základe dobrovoľnosti nad rámec povinnosti

uloženej zákonom o slobode informácii, zverejňuje všetky informácie, ktoré sa získali

za verejné financie alebo sa týkajú používania verejných financií, alebo nakladania

s majetkom BSK a štátu za účelom zvyšovania transparentnosti samosprávy pre

občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.) na internetovej stránke objednávateľa (BSK) za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

8. Zmluvné strany prehlasujú, že štatutárne orgány poskytovateľa a objednávateľa sú

oprávnené na podpísanie tejto zmluvy a zároveň vyhlasujú, že zmluvu neuzatvorili

v tiesni, ani za neprimerane nevýhodných podmienok.

9. Zmluva je vyhotovená v slovenskom jazyku v troch rovnopisoch, z ktorých jeden

exemplár obdržal pri podpise zmluvy poskytovateľ a dva objednávateľ.

10. Zmluvné strany ďalej vyhlasujú, že si túto zmluvu spolu so VOP poskytovateľa ako aj prílohami tejto zmluvy pozorne prečítali, obsahu týchto dokumentov porozumeli a na znak súhlasu s ich obsahom pripájajú podpisy svojich zástupcov riadne oprávnených za ne konať.

V Bratislave dňa

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Mária Reháková Ing. Pavol Frešo

STAR Production, s.r.o. Predseda BSK